
ДОКЛАДНА ЗАПИСКА
от Димитър Николов
Кмет на Община Бургас

Относно: Предоставяне на част от недвижим имот – общинска собственост на Местна инициативна рибарска група “Бургас-Камено“

УВАЖАЕМИ  ОБЩИНСКИ СЪВЕТНИЦИ,
	
[bookmark: _GoBack]В Община Бургас е постъпило заявление вх. №48-00-5/16.01.2023г. от СНЦ Местна инициативна рибарска група (МИРГ)“Бургас-Камено“, представлявано от изпълнителния директор – Н. Кехая, съдържащо предложение за реализиране на инвестиционно намерение, от страна на сдружението за изграждане на интерпретационен център със зала за посетителски групи с възможност за презентиране на природните дадености около град Бургас, богатото биологично разнообразие на бургаските езера, интерпретации на теми за опазване на околната среда, свързани със синята икономика, чрез финансиране по програми на европейския съюз и чрез донорски организации.
Посочено е, че предложението може да бъде реализирано върху част от поземлен имот, представляващ поземлен имот с идентификатор 07079.20.499, идентичен с УПИ II-499, в кв.30,  по плана на местност „Ъгъла“, кв. Сарафово, гр. Бургас, целия с площ от 1221кв.м.
Местната инициативна рибарска група „Бургас -Камено“ е създадена с цел подобряване на качеството на живот на територията на двете общини. Тази цел може да бъде постигната може да бъде постигната само в сътрудничество с всички институции имащи отношение към развитието на територията както и с подкрепата на членовете –общините Бургас и Камено. В тази връзка е създадена, финансирана и  се изпълнява Стратегия за Водено от общностите местно развитие, която да надгражда и допълва стратегическите планове на различни местни организации, общинските планове за развитие, областния план за развитие на област Бургас, както и национални и европейски планови стратегически документи. МИРГ е изградена на база подхода „отдолу-нагоре“, чрез анализ на местните нужди и особености е изградена стратегия за местно развитие, с широко участие на всички заинтересовани страни. 
Прилагането на стратегията на МИРГ ще допринесе за балансирано развитие на икономическите дейности и дейностите в обществена полза на територията на база местните природни, човешки и културни ресурси. В тази връзка е определена и визията на МИРГ, а именно: „Територията обхваната от Местната инициативна рибарска група „Бургас -Камено“ е привлекателно място, съчетаващо природно и културно богатство с условия за модерен бизнес и пълноценен начин на живот“. 
МИРГ планира бъдещото си развитие и общественополезна дейност за следващите седем години, които включват и предстоящия програмен период на ЕС, като в програмата си има заложени конкретни инвестиционни намерения за реализация на проекти в обществена полза, които ще подобрят облика и качеството на живот на населението и посетителите на община Бургас.
За реализация на инвестиционните намерения на МИРГ е идентифицирана площ от 200кв.м. от  поземлен имот с идентификатор 07079.20.499, идентичен с УПИ II-499, в кв.30, по плана на местност „Ъгъла“, кв. Сарафово, гр. Бургас, целия с площ от 1221кв.м., който е в непосредствена близост до територията на бургаските солници  във връзка с предложеното намерение.   
Ето защо, предвид изложеното и на основание правомощията ми по чл. 64, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, да вземе следното

Р  Е  Ш  Е  Н  И  Е:

Дава съгласие обособена част с площ от 200кв.м. от имот, представляващ УПИ II-499, в кв.30, целият с площ от 1221кв.м., по ПУП-ПРЗ на местност „Ъгъла“, кв. Сарафово, отразен като ПИ с идентификатор 07079.20.499 по КККР на гр. Бургас, с площ от  1221кв.м. да се предостави  за изграждане от Местна инициативна група (МИРГ) „Бургас-Камено“ на Интерпретационен център със зала за посетителски групи с възможност за презентиране на природните дадености около град Бургас, богатото биологично разнообразие на бургаските езера, интерпретации на теми за опазване на околната среда, свързани със синята икономика, до реализиране на предвиденото с ПУП строителство в имота.

Приложения: Заявление с вх. № 48-00-5/16.01.2023г. от СНЦ Местна инициативна рибарска група (МИРГ)“Бургас-Камено“, Скица извадка от КККР.

